চিকিৎসকৰূপী ডকাইতক গ্ৰেপ্তাৰ : কিডনী বিক্ৰী কৰি ঘটিছিল কোটি টকা ! -\nHomeআঞ্চলিকচিকিৎসকৰূপী ডকাইতক গ্ৰেপ্তাৰ : কিডনী বিক্ৰী কৰি ঘটিছিল কোটি টকা !\nচিকিৎসকৰূপী ডকাইতক গ্ৰেপ্তাৰ : কিডনী বিক্ৰী কৰি ঘটিছিল কোটি টকা !\nগুৱাহাটী : চিকিৎসা বৃত্তিৰ দৰে কৰ্মত জড়িত হৈ থকাৰ পাছতো এগৰাকী চিকিৎসকে ব্যৱসায়ৰ কথা শুনিলে হয়তো আচৰিত হ'ব। কিডনী সৰবৰাহৰ উপৰি যুৱতী অপহৰণ কাৰ্যতো লিপ্ত চিকিৎসকগৰাকী। অগাধ সম্পত্তিৰ গৰাকী চিকিৎসকগৰাকীৰ সন্ধান দিব পৰাজনলৈ ঘোষণা কৰিছিল ১০হাজাৰ টকাৰ পুৰস্কাৰ । মহানগৰীত গ্ৰেপ্তাৰ হোৱা চিকিত্সকৰূপী ডকাইতটোৰ নাম ডঃ ৰিচাৰ্ড আব্ৰাহম লোৰেন্স ওৰফে অক্ষয় কুমাৰ ওৰফে ববী। অসমত নাম সলাই ESIC হাস্পতালত আছিল কৰ্মৰত আছিল।\nঅসমৰ এগৰাকী যুৱতীক অপহৰণ কৰাৰ অভিযোগ ডঃ ৰিচাৰ্ডৰ বিৰুদ্ধে। ডেৰাডুনতো চিকিৎসকজনৰ বিৰুদ্ধে আছে কেইবাটাও গোচৰ। ২০১৭ চনত কিডনী ৰেকেট চলোৱাৰ গোচৰ আছে চিকিৎসকজনৰ বিৰুদ্ধে। চাৰি বছৰ ধৰি পলাটক অৱস্থাত আছিল চিকিৎসকজন। চিকিৎসকজনৰ ভাতৃৰ লগতে পিতৃও আছিল চিকিৎসক। ইতিমধ্যে কিডনী সৰবৰাহৰ লগত ভাৰতৰ বিভিন্ন স্থানৰ পৰা উত্তৰাখণ্ড আৰক্ষীয়ে গ্ৰেপ্তাৰ কৰিছে ১৮ জন চিকিৎসকক।\nইতিমধ্যে গুৱাহাটীত উপস্থিত হোৱা ডেৰাডুনৰ আৰক্ষীক দিছপুৰ আৰক্ষীয়ে গতাই দিয়ে চিকিৎসকৰূপী ডকাইতক।\nভাৰতৰ বিভিন্ন ৰাজ্যৰ দুখীয়া লোকক চাকৰিৰ প্ৰলোভন দি কিডনী বিক্ৰী কৰিবলৈ বাধ্য কৰাইছিল এই চক্ৰটোৱে। ডুবাই, উমান আদিকে ধৰি কেইবাখনো ধনী ৰাষ্ট্ৰলৈ কিডনী সৰবৰাহ কৰিছিল এই চক্ৰটোৱে।\n৩৫ লাখৰ পৰা এক কোটি টকাৰ বিনিময়ত এই চক্ৰটোৱে বিক্ৰী কৰি আহিছিল কিডনী।\nগ্ৰেপ্তাৰ কৰা চিকিৎসকজনৰ আছে অগাধ সম্পত্তি। উত্তৰাখণ্ড,মহাৰাষ্ট্ৰকে ধৰি বিদেশৰ বিভিন্ন স্থানত আছে সম্পত্তি। উল্লেখ্য যে উত্তৰাখণ্ড আৰক্ষীয়ে চিকিৎসকজন গ্ৰেপ্তাৰৰ বিনিময়ত ঘোষণা কৰিছিল ১০ হাজাৰ টকাৰ পুৰস্কাৰ। CJM আদালতত হাজিৰ কৰোৱাৰ পাছতে ডেৰাডুন আৰক্ষীক গতাই দিব ডঃ ৰিচাৰ্ডক।\nPrevious articleসুখবৰঃ প্ৰতিষেধক প্ৰদানত অভিলেখ গঢ়িলে অসমে...\nNext articleৰাশিফলত আপোনাৰ দিন : এইসমূহ ৰাশিৰ বাবে আজিৰ দিনটো শুভ!
